钦定古今图书集成/明伦汇编/官常典/第627卷 > 赵世卿
## 钦定古今图书集成/明伦汇编/官常典/第627卷 > 赵世卿

按《衡州府志》：“世卿字象贤，号南渚，山东历城人，进士。
隆庆六年，司理衡州。公刚明正直，面挟风霜，望之无
不凛凛，顾惜名节，有甚于生。在任五年，澹泊雅素，犹
然一布衣也。驭下严密，小不法辄痛绳之，狱无大小，
必得其情，而一禀于条律。法所当行，虽要路豪家不
少贷。民有冤抑，立雪之。以此郡中称神明，无敢有干”
令者。清德威望，于三楚无两。迁南兵部主事。